stanford-oval/wikipedia huggingface dataset:
Mera25
Aiheesta muualla

ΜέΡΑ25. Puolueen verkkosivut. (kreikaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Μέτωπο Ευρωπαϊκής Ρεαλιστικής Ανυπακοής
Käännös suomeksi
Meraf Bahta

| Meraf Bahta |
| --- | --- |
 Meraf Bahta (kesk.) EM-kisojen palkintojenjaossa
Henkilötiedot
Koko nimi:  Meraf Bahta Ogbagaber
Syntynyt: 26. kesäkuuta 1989 (ikä 35) Dekishahay, Eritrea
Kansalaisuus:   Ruotsi
Uran tiedot
Laji:  kestävyysjuoksu
Seura:  Hälle IF
| Mitalit> Maa:  Ruotsi.Naisten yleisurheilu.EM-kilpailut  | Mitalit> Maa:  Ruotsi.Naisten yleisurheilu.EM-kilpailut  | Mitalit> Maa:  Ruotsi.Naisten yleisurheilu.EM-kilpailut  | Maa:  Ruotsi> Naisten yleisurheilu. |
| --- | --- | --- | --- |
|  Kultaa | Zürich 2014 | 5 000 m |  |
|  Hopeaa | Amsterdam 2016 | 5 000 m |  |
|       Hylätty | Berliini 2018 | 10 000 m |  |
| Maastojuoksun EM-kilpailut  | Maastojuoksun EM-kilpailut  | Maastojuoksun EM-kilpailut  |  |
|  Hopeaa | Šamorín 2017 | henkilökoht. |  |
|  Hopeaa | Dublin 2021 | henkilökoht. |  |
|  Pronssia | Samokov 2014 | henkilökoht. |  |
|  Pronssia | Dublin 2021 | joukkue |  |
Meraf Bahta Ogbagaber (s. 24. elokuuta 1989 Dekishahay, Eritrea) on eritrealaissyntyinen, mutta myöhemmin Ruotsin kansalaisuuden saanut kestävyysjuoksija. Hän edustaa nykyisin Hälle IF:ää. Bahtan päämatka on 5 000 metriä, jossa hän voitti EM-kultaa Zürichissä 2014.
Bahta siirtyi edustamaan Ruotsia vuonna 2014 muutettuaan vuonna 2008 Ruotsiin ja saatuaan maan kansalaisuuden vuonna 2012. Vuoteen 2008 asti hän juoksi Eritrean väreissä muun muassa nuorten MM-kisoissa, joissa hän sijoittui 1 500 metrillä viidenneksi 2006 ja maastojuoksun maailmanmestaruuskilpailuissa, joissa oli alle 20-vuotiaiden kilpailussa kuudes 2007. Afrikan kisoissa 2007 hän sijoittui 1 500 metrillä yhdeksänneksi ja 5 000 metrillä seitsemänneksi.
Bahta voitti 5 000 metrin Euroopan-mestaruuden Zurichissä 2014 ajalla 15.36,36. Hän sijoittui samana vuonna maanosien cupissa 3 000 metrillä toiseksi ja sai pronssia maastojuoksun EM-kilpailuissa. Hän saavutti Amsterdamin EM-kilpailuissa 2016 hopeaa 5 000 metrillä ajalla 15.20,54. Rio de Janeiron olympialaisissa hän oli 1 500 metrillä kuudes. Belgradin EM-hallikilpailuissa 2017 Bahta sijoittui 1 500 metrillä neljänneksi ja Lontoon MM-kilpailuissa yhdeksänneksi. Hän sai maastojuoksun EM-kilpailuissa hopeaa 2017. Birminghamin MM-hallikilpailuissa 2018 hän oli 1 500 metrillä kymmenes ja 3 000 metrillä kahdestoista.
Bahta saavutti Berliinin EM-kilpailuissa 2018 alun perin pronssia 10 000 metrillä ajalla 32.19,34. Hän menetti mitalinsa myöhemmin kun häneltä oli jäänyt väliin kolme dopingtestiä vuoden ajalta ennen EM-kisoja. Hän sai tapauksesta vuoden kilpailukiellon ja kaikki hänen tuloksensa aikavälillä 24.5.2018–31.8.2018 hylättiin takautuvasti. Ruotsin dopinglautakunta oli aluksi vapauttanut hänet syytöksistä tammikuussa 2019.
Bahta sijoittui 2021 Toruńin sisäratojen EM-kilpailuissa 3 000 metrillä neljänneksi. Samana vuonna käydyissä Tokion olympialaisissa hän oli 10 000 metrillä kahdeksastoista. Hän saavutti 2021 maastojuoksun EM-kilpailuissa hopeaa henkilökohtaisessa kilpailussa ja pronssia joukkuekilpailussa. Belgradin sisäratojen MM-kilpailuissa 2022 hän oli 3 000 metrillä seitsemästoista.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 800 m | 2.04,41 | Tukholma | 2.9.2017 |
| 1 500 m | 4.00,49 | Bryssel | 1.9.2017 |
| Maili | 4.25,26 | Oslo | 9.6.2016 |
| 3 000 m | 8.37,50 NR | Monaco | 21.7.2017 |
| 5 000 m | 14.49,95 NR | Rabat | 22.5.2016 |
| 10 000 m | 31.08,05 NR | Tukholma | 4.5.2021 |
| 5 km | 15.04 NR | Barcelona | 31.12.2021 |
| 10 km | 31.22 NR | Valencia | 9.1.2022 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 1 500 m | 4.04,89 | Toruń | 15.2.2018 |
| 3 000 m | 8.42,46 NR | Madrid | 8.2.2018 |

NR = maan (Ruotsin) ennätys
Käännös suomeksi
Maundiaceae

| Maundiaceae |
| --- | --- |
 Maundia triglochinoides
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Yksisirkkaiset Liliopsida
Lahko::  Alismatales
Heimo::  Maundiaceae  Nakai
Katso myös
   Maundiaceae Wikispeciesissä   Maundiaceae Commonsissa 
Infobox OKNimi-testi OK: 
Maundiaceae on yksisirkkaisheimo, joka kuuluu lahkoon Alismatales. Siihen kuuluu vain yksi itäaustralialainen laji: Maundia triglochinoides. Sen lehdet ovat kolmisärmäiset, kukinto vanallinen, emiö yhdislehtinen ja sikiäin kehänalainen sekä hedelmänä lohkohedelmä.
Tuntomerkit

Vanan ulommat johtojänteet ovat kääntyneet nurin. Lehdet ovat poikkileikkaukseltaan kolmiomaiset, eikä niissä ole kielekettä. Kukinto on tähkämäinen ja sen kukat ovat perättömiä (sessiilejä). Kukat ovat vastakohtaisia ja suojuksettomia. Kehälehtiä on kaksi tai kukinnon kärjessä jopa neljä. Kehälehdet ovat kynnellisiä. Heteitä on tavallisesti kuusi, harvoin neljä tai viisi, ja niiden ponnenpuoliskot (teekat) ovat erillään toisistaan. Sikiäin on yhdislehtinen, tavallisesti neljästä, joskus kolmesta emilehdestä muodostunut. Emilehdet ovat sivuiltaan enemmän tai vähemmän erillisiä, ja niiden reunassa on käyristynyt vartalo. Siemenaiheen ulkokalvo on kolmen tai neljän solukerroksen paksuinen ja siinä on ilmakanavia. Sisäkalvo on noin kaksi solukerrosta, ja siemenaiheen reunasolukko neljä solukerrosta. Siemenaiheen sydän eli nukellus on solusulaumantapainen eli soluseinät ovat hävinneet. Hedelmä on lohkohedelmä, jossa kehälehtien jäänteet ovat jäljellä.
Markus Renvall

Markus Thure Renvall (8. kesäkuuta 1957 Helsinki – 28. tammikuuta 2023 Helsinki) oli suomalainen mediataiteilija. Renvall opiskeli kuvataiteita Vapaassa taidekoulussa vuosina 1975–1979.
Renvall kasvoi taiteen ympäröimänä Lallukan taiteilijakodissa, jossa hänen isänsä oli kuvanveistäjä Ben Renvall ja äitinsä taidemaalari Pirkko Lantto. Taide oli osa perhe-elämää, ja kotona oli taidekirjoja sekä keramiikka- ja posliiniuunit. Lapsena Renvall tarkisti aina ensimmäiseksi kavereidensa taulut vieraillessaan heidän luonaan. Hän tutustui taiteeseen laajasti perheen kiertäessä näyttelyitä, ja Ateneumin kokoelma tuli tutuksi jo varhain. Renvall pääsi isänsä mukana tutustumaan kansainväliseen taidemaailmaan ja vieraili Venetsian biennaalissa ensimmäisen kerran 10-vuotiaana.
Renvall oli monialainen mediataiteilija, joka loi ääntä, kuvaa ja videopohjaisia teoksia, uusia konsepteja ja ympäristöteoksia. Hänen työnsä keskiössä oli Straight-On-Medicine -taideajattelu, joka sai alkunsa Helsingin kaupungin museon ”Rohto Taidetta Nuorille miehille” -näyttelystä vuonna 2002. Hän tuotti teoksia eri maihin ja tilanteisiin, kuten nykytanssiin ja näyttelyihin, ja hänen tunnetuimpia teoksiaan olivat muun muassa ”The Boll-Show”, ”Rohto”-kokonaisuudet ja ”Surun Disko”. Hän yhdisti yhteisöllisen taiteen mediataiteeseen, kehitti ”Medialeikki”-konseptia lapsille ja kuratoi ”Pää pyörälle” -festivaalia.
Renvall toimi Suomen Taiteilijaseuran puheenjohtajana vuosina 2016–2017 sekä useissa luottamustehtävissä muun muassa MUU ry:ssä, Kuvastossa, M-Cultissa ja AV-arkissa.
Mauno Arjavirta

Mauno Arjavirta
Mauno Johannes Arjavirta (sukunimi vuoteen 1936 Arffman; 23. kesäkuuta 1918 Sotkamo – 31. tammikuuta 2012) oli suomalainen päätoimittaja ja kirjailija. Hän kirjoitti myös nimimerkillä Jussi Sotkamo.
Arjavirran vanhemmat olivat räätäli Hemmi Arffman ja Hilma Koskela. Hän oli naimisissa Helvi Haaramaan kanssa. Arjavirran perhe muutti 1920-luvun alussa Sotkamosta Riihimäelle jonne Hemmi Arffman perusti räätälinliikkeen. Arjavirta kävi ennen sotia maamieskoulun ja VR:n konepajakoulun. Sotavuosien jälkeen hän opiskeli 1946–1947 Työväen akatemiassa. Arjavirta oli sitten toimittajana muun muassa Turun Päivälehdessä ja Hämeen Kansassa ja vuodesta 1958 alkaen oli Invalidiliiton julkaiseman Invalidityö-lehden päätoimittajana.
Teoksia

Silta yli kuilun, romaani. Karisto 1955 (nimimerkillä Jussi Sotkamo)
50-vuotias JOK : piirteitä Janakkalan osuuskaupan toiminnasta vuosilta 1907-1956. Janakkalan osuuskauppa, Hämeenlinna 1957
Osuusliike Häme 1927-1957. Osuusliike Häme, Hämeenlinna 1957
Tuulinen paikka, romaani. WSOY 1960
Ei välitöntä hengenvaaraa, nuorisoromaani. Otava 1964
Käpylä, puutarhakaupunginosa : 50 vuotta (1920–1970), Eikka Mäkisen kanssa. Käpylä-seura, Helsinki 1970.
Viiden vuosikymmenen kuvat : Invalidiliitto 1938-1988, toimikunta: Mauno Arjavirta ym. Invalidiliitto, Helsinki 1989
Mauno-vaari kertoo lapsuudestaan. 1996
Mauno (televisiosarja)

Mauno on alun perin englanninkielinen lastensarja. Päähenkilö Mauno on viisivuotias poika, jolla on autismi. Hän seikkailee piirtämässään maailmassa eläinystäviensä kanssa.
Rooleissa > Alkuperäiset ääninäyttelijät

| --- | --- |
Pablo: Jake Williamson
Mouse: Rachael Dickson
Noasaurus: Tony Finnegan
Tang: Michael White
Wren: Sumita Majumdar
Llama: Rosie King
Draff: Scott Mulligan
Rolf Mulka

| Mitalit> Maa:   Saksan yhdistynyt joukkue.Miesten purjehdus. Olympialaiset  | Mitalit> Maa:   Saksan yhdistynyt joukkue.Miesten purjehdus. Olympialaiset  | Mitalit> Maa:   Saksan yhdistynyt joukkue.Miesten purjehdus. Olympialaiset  | Maa:   Saksan yhdistynyt joukkue> Miesten purjehdus. |
| --- | --- | --- | --- |
|  Pronssia | Rooma 1960 | Flying Dutchman |  |
Rolf Theodor Heinz Mulka (23. marraskuuta 1927 Hampuri – 14. heinäkuuta 2012 Hampuri) oli saksalainen kilpapurjehtija, olympiamitalisti ja maailmanmestari.
Mulka voitti Flying Dutchman -veneluokan olympiapronssia Roomassa 1960 parinaan Ingo von Bredow. Melbournen kesäolympialaisissa 1956 pari sijoittui kuudenneksi.
Mulka kuoli 84-vuotiaana 14. heinäkuuta 2012. Mulkan isä, SS-Obersturmführer Robert Mulka oli toisen maailmansodan aikana Auschwitzin keskitysleirin komentaja Rudolf Hössin adjutantti ja vastasi muun muassa Zyklon B-kemikaalin toimituksesta kaasukammioihin murhaten vankeja myös omakätisesti. Sodan jälkeen hänen onnistui painua maan alle, mutta Rolf Mulkan voitettua olympiapronssia kiinnostui eräs nimen muistanut Auschwitzista selvinnyt vanki hänen perhetaustastaan mikä johti isä-Mulkan paljastumiseen ja 14 vuoden vankeustuomioon johtaneeseen sotarikosoikeudenkäyntiin tätä vastaan.
Rolf Lefdahl

| Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Maa:   Norja> Miesten voimistelu. |
| --- | --- | --- | --- |
|  Hopeaa | Lontoo 1908 | joukkuekilpailu |  |
Rolf Lefdahl (13. elokuuta 1882 Oslo – 15. helmikuuta 1965 Bærum) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa joukkuevoimistelussa hopeaa.
Rob Zepp

| Rob Zepp |
| --- | --- |

Henkilötiedot
Syntynyt: 7. syyskuuta 1981 (ikä 43) Newmarket, Ontario
Kansalaisuus:   Kanada  Saksa
Jääkiekkoilija
Pelipaikka:  maalivahti
Hanska:  vasen
Pituus:  186 cm
Paino:  88 kg
Pelinumero:  72
Pelaajaura
Pääsarjaura:  2005–2015
Aik. seurat:  Florida Everblades (ECHL) Lowell Lock Monsters (AHL) SaiPa (SML) Eisbären Berlin (DEL) Philadelphia Flyers (NHL) Lehigh Valley Phantoms (AHL)
NHL-varaus:  99. varaus, 1999 Atlanta Thrashers 110. varaus, 2001 Carolina Hurricanes
Robert ”Rob” Zepp (s. 7. syyskuuta 1981 Newmarket, Ontario, Kanada) on saksalais-kanadalainen uransa lopettanut jääkiekkomaalivahti. Zepp voitti viisi Saksan DEL-liigan mestaruutta ja European Trophyn, pelatessaan Eisbären Berlinin joukkueessa 2007–2014. Hänet on varattu NHL:ään kahdesti. Vuonna 1999 hänet varasi Atlanta Thrashers ja vuonna 2001 Carolina Hurricanes. Hän siirtyi kaudeksi 2014–2015 NHL-seura Philadelphia Flyersin organisaatioon, mutta aloitti kauden AHL-joukkue Lehigh Valley Phantomsissa. Zepp pelasi ensimmäisen NHL-ottelunsa viimein 33-vuotiaana joulukuussa 2014. Hänestä tuli historian vanhin NHL:ssä debytoinut maalivahti. Kausilla 2005–2006 ja 2006–2007 hän pelasi SM-liigaa SaiPan joukkueessa. Zepp on ollut kolmesti Saksan MM-joukkueessa. Hän torjuu hyvin leveällä v-tyylillä.
Aiheesta muualla

Wikimedia Commonsissa on kuvia tai muita tiedostoja aiheesta .
Rob Zepp The Internet Hockey Databasessa (englanniksi)
Rob Zepp Eurohockey.com-sivustolla (englanniksi)
Markus Rooth

| Mitalit | Mitalit | Mitalit |  |
| --- | --- | --- | --- |
|  Markus Rooth vuonna 2022. |  Markus Rooth vuonna 2022. |  Markus Rooth vuonna 2022. |  |
Maa:   Norja
Miesten kymmenottelu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | kymmenottelu |  |
| Alle 23-vuotiaiden EM-kilpailut  | Alle 23-vuotiaiden EM-kilpailut  | Alle 23-vuotiaiden EM-kilpailut  |  |
|  Kultaa | Espoo 2023 | kymmenottelu |  |
|  Pronssia | Tallinna 2021 | kymmenottelu |  |
Markus Rooth (s. 22. joulukuuta 2001) on norjalainen kymmenottelija.
Rooth voitti vuoden 2024 kesäolympialaisissa kymmenottelun olympiakultaa Norjan ennätyspisteillä 8796. Hän on historian toiseksi nuorin kymmenottelun olympiavoittaja, edellään vain Bob Mathias joka voitti kymmenottelun olympiakultaa 17-vuotiaana vuoden 1948 kesäolympialaisissa.
Rooth on myös urallaan voittanut alle 23-vuotiaiden Euroopan-mestaruuden vuoden 2023 kisoissa. Tuolloin hän keräsi 8608 pistettä.   Hän on myös vuoden 2021 kisojen pronssimitalisti 7967 pisteellä sekä alle 20-vuotiaiden EM-pronssimitalisti 2019. MM-kilpailuissa 2023 hän sijoittui kahdeksanneksi.
Melanie Stokke

| Melanie Stokke |
| --- | --- |
 Melanie Stokke vuonna 2015.
Henkilötiedot
Syntynyt: 1. lokakuuta 1996 (ikä 28)
Kansalaisuus:   Norja
Tennispelaaja
Kätisyys:  oikea
Palkintorahat:  70 953 USD
Kaksinpeli
Paras sijoitus:  430. (13.4.2015)
Voitot/tappiot:  172–111
Nelinpeli
Paras sijoitus:  
Voitot/tappiot:  49–58
Aiheesta muualla
ITF
WTA
Melanie Stokke (s. 1. lokakuuta 1996 Nordstrand) on norjalainen tennispelaaja. Hän on voittanut urallaan kaksi ITF-turnausta kaksinpelissä ja yhden nelinpelissä. Stokke edusti Norjaa Fed Cupissa ensimmäisen kerran vuonna 2013.
Aiheesta muualla

Melanie Stokke WTA:n sivuilla (englanniksi)
Melanie Stokke ITF:n sivuilla (englanniksi)
Rautaesirippu

Varsovan liiton jäsenvaltiot
  Pohjois-Atlantin liiton jäsenvaltiot
  puolueettomat maat (Ruotsi, Suomi, Sveitsi, Irlanti ja Itävalta
  Jugoslavia (Sitoutumattomien maiden liikkeen jäsen)
Rautaesirippu (engl. Iron Curtain) on länsivaltojen käyttämä nimitys rajalle, joka jakoi Euroopan kahteen osaan, itään ja länteen. Euroopan jako kahteen osaan kesti toisesta maailmansodasta aina kylmän sodan loppuun (noin 1945–1990). Itä käsitti Neuvostoliiton ja sen hallinnassa olleet sosialistiset valtiot, ja länsi muut Euroopan valtiot, joista useimmat olivat Yhdysvaltain liittolaisia.
Aasiassa oli vastaava raja, niin sanottu bambuesirippu, joka jakoi sosialistiset ja kapitalistiset valtiot.
Nimen alkuperä

Vaikka nimitystä oli käytetty neuvostovaltion eristyksestä jo 1918 ja sillä oli roolinsa myös natsi-Saksan propagandassa, nimen yleisti lopullisesti Ison-Britannian entinen pääministeri Winston Churchill 5. maaliskuuta 1946 Fultonissa, Missourissa pitämässään puheessa:
»Stettinistä Itämereltä Triesteen Adrianmerelle on laskeutunut ”rautaesirippu” maanosan halki. Tuon linjan takana ovat kaikki vanhojen Keski- ja Itä-Euroopan valtioiden pääkaupungit. Varsova, Berliini, Praha, Wien, Budapest, Belgrad, Bukarest ja Sofia; kaikki nämä kuuluisat kaupungit ja väestö niiden ympärillä ovat paikassa, jota minun pitää kutsua Neuvostoliiton alueeksi, ja kaikki ovat tavalla tai toisella alamaisia, eivätkä ainoastaan Neuvostoliiton vaikutusvallassa vaan todella suuressa ja joissain tapauksissa kasvavissa mitoissa Moskovan kontrollissa.»
Neuvostoliiton valtionpäämies Josif Stalin reagoi Churchillin puheeseen voimakkaasti syyttämällä Neuvostoliiton kommunistisen puolueen pää-äänenkannattajalle Pravdalle antamassaan lausunnossa Churchillia sodanlietsojaksi ja vertaamalla häntä Adolf Hitleriin.
Ideologiset ristiriidat

Rautaesirippu ei ollut pelkkä Euroopan jakava raja; se jakoi myös kaksi erilaista maailmaa. Idässä kommunismi ja sosialismi olivat vallitsevia aatteita. Länsivallat näkivät idän epädemokraattisena diktatuurina. Itä näki lännen vastaavasti porvarillisina imperialisteina ja riistäjinä. Kummallakin puolella valtiokoneisto vaikutti propagandalla yleiseen mielipiteeseen, ja teki ideologioista tunnepitoisia katkaisten yhteyden todellisiin poliittisiin ja taloudellisiin teorioihin.
Sotilasliitot

Rautaesirippu ja kylmä sota johtivat Euroopassa kahden sotilasliiton syntyyn. Vuonna 1949 12 länsimaata perusti puolustusliitto Naton. Saksan liittotasavalta liittyi Natoon vuonna 1955, mikä sai Neuvostoliiton pelkäämään Saksan sotilasmahdin uutta nousua. Sen seurauksena sosialistiset maat perustivat oman puolustusjärjestönsä, Varsovan liiton. Euroopan sosialistista maista ainoastaan Jugoslavia ja vuodesta 1968 Albania olivat Varsovan liiton ulkopuolella. Nato ja Varsovan liitto olivat vastakkain Euroopassa aina vuoteen 1991 asti, jolloin Varsovan liitto purettiin Neuvostoliiton hajoamisen seurauksena.
Fyysinen raja

Rautaesirippu muodosti puolustusrajan länsi- ja itäblokin välillä. Esiripun läheiset alueet olivat eräitä maailman aseistetuimpia alueita. Varsinkin Saksassa raja näkyi selvästi Saksan liittotasavallan ja Saksan demokraattisen tasavallan välillä. Saksassa raja oli merkitty tolpin ja kyltein, ja molemmilla puolilla rajaa oli lukuisia vartiotorneja.
Euroopan halki kulkeva raja aiheutti monien ihmisten karkaamisen rajan toiselle puolelle. Saksassa lukuisat ihmiset saivat surmansa yrittäessään paeta länteen.
Kirjallisuutta

Applebaum, Anne: Iron Curtain: The Crushing of Eastern Europe 1944–1956.  London:  Allen Lane, 2012.  ISBN 978-0-71399-868-9.
Aiheesta muualla

Wikimedia Commonsissa on kuvia tai muita tiedostoja aiheesta .
DW: Walled in! - The inner German border (video) (englanniksi)
Toisen maailmansodan jälkeiset sotilasliitot. Lännessä sinisellä merkityt Nato-valtiot, idässä punaisella merkityt Varsovan liiton jäsenet.
Romanssi (albumi)

| Romanssi Jukka Kuoppamäki |
| --- | --- | --- |

Cover-albumin tiedot
 Julkaistu: 2003
 Tyylilaji: iskelmä
 Kesto: 47.33
 Levy-yhtiö: Poptori Oy
Jukka Kuoppamäen muut julkaisut
| Vanhaa viiniä 2002 | Romanssi 2003 | Suomihuiput 2004 |
Romanssi on iskelmälaulaja Jukka Kuoppamäen vuonna 2003 julkaistu albumi, jossa hän tulkitsee pääasiassa muiden artistien ja säveltäjien teoksia.
Kappaleet

Tuoksuvat tuomien – 3:06
Kesäyö  – 2:43
Kertokaa se hänelle – 3:31
Lokki – 3:30
Miljoona ruusua – 3:33
Elämäni on lauluni  – 2:57
Heijastus  – 3:12
Sydän rakastaa  – 3:34
Sun silmäsi tietä mulle näyttää – 3:05
Hymni rakkaudelle  – 3:26
Etsin kunnes löydän sun – 3:55
Paljon sanomatta jää – 3:49
Romanssi  – 2:32
Tästä alkaa rakkaus – 4:40
Melanie Tem

Melanie Tem (o.s. Kubachko; 11. huhtikuuta 1949 – 9. helmikuuta 2015) oli yhdysvaltalainen kauhu- ja dark fantasy -kirjailija. Häneltä on suomennettu ihmissusiromaani Petojen suku (1992). Temin puoliso oli kirjailija Steve Rasnic Tem.
Aiheesta muualla

Steve Rasnic Temin ja Melanie Temin kotisivut (Arkistoitu – Internet Archive) (englanniksi)
Meriraja

Meriraja on valtioiden välinen merialueella sijaitseva raja. Kuten maarajoilla, myös merirajoilla toimii rajavalvonta, jota suoritetaan rajanylityspaikoilla. Esimerkiksi Suomenlahden itäosassa, Suomen ja Venäjän välisellä merirajalla toimii Suomenlahden merivartiosto.
Rolf Martinsson

Rolf Martinsson (s. 1956) on ruotsalainen säveltäjä.
Martinsson opiskeli Malmön musiikkiakatemiassa ja pääsi sen sävellysprofessoriksi vuonna 2006. Hän on tyyliltään postmodernisti. Hänen teoksiaan on esitetty muiden muassa Suntory-salissa, Musikvereinissa, Carnegie Hallissa, Concertgebouwissa, Salzburgin Festspielhausissa, Konzerthaus Berlinissä ja Royal Festival Hallissa. Martinsson on Ruotsin kuninkaallisen musiikkiakatemian jäsen.
Martinsson on ollut Alankomaiden filharmonikkojen, Malmön sinfoniaorkesterin ja Helsingborgin sinfoniaorkesterin nimikkosäveltäjänä. Hän on tehnyt yhteistyötä muiden muassa Lisa Larssonin, Anne Sofie von Otterin, Martin Fröstin, Håkan Hardenbergerin, Alan Gilbertin, Christian Lindbergin, Edicson Ruizin, Santtu-Matias Rouvalin, Manfred Honeckin, Vasili Petrenkon, Sakari Oramon, Andrew Manzen, Andris Nelsonsin ja Neeme Järven kanssa. Martinssonin ensisijainen kustantaja on Gehrmans musikförlag. Tietyissä maissa häntä edustaa Boosey & Hawkes.
Martinsson teki kansainvälisen läpimurtonsa trumpettikonsertollaan Bridge, jonka hän sävelsi Håkan Hardenbergeria varten. Solisti myös levytti sen BIS-levymerkille. Useat orkesterit ovat tilanneet Martinssonilta uusia teoksia; esimerkiksi Konsertto orkesterille valmistui tilaustyönä Tukholman kuninkaalliselle filharmoniselle orkesterille. Martinsson on myös oopperasäveltäjä; Ruotsin kuninkaallinen ooppera tilasi häneltä teoksen Amy. Martinsson on saanut Christ Johnson -palkinnon.
Sanheribin palatsi

| Sanheribin palatsi |
| --- | --- |
 Kuvassa yllä näkyy palatsin julkisivun jäänteet. Alla rekonstroitu pääsisäänkäynti.
Sijainti:  Ninive
Rakennustyyppi:  palatsi
Valmistumisvuosi:  600-luku eaa.
Runkorakenne:  kalkkikivi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sanheribin palatsi on Ninivessä 600-luvulla eaa. sijainnut palatsi. Palatsin rakennutti Assyrian kuningas Sanherib. Palatsi paloi noin vuonna 612 eaa. Palatsin jäänteet löydettiin vuonna 1850.
Historiaa

Rakentamiseen liittyvät tiedot ylettyvät vuoteen 702 eaa, tällöin palatsi oli vasta suunnitteilla. Palatsin tiedetään valmistuneen noin vuonna 693 eaa. Palatsi sijaitsi joen äärellä, joten sitä uhkasi tulva. Ongelma ratkaistiin rakentamalla vankka perustus kalkkikivestä, jonka päälle sitten rakennettiin savitiilestä ja oljesta. Rakentamisen suoritti Sanheribin hankkimat sotavangit Babyloniasta, Palestiinasta ja Turkista. Sanherib antoi palatsille nimen Palatsi vailla vertaa.
Palatsi pysyi Assyrian valtakunnan keskuksena 50 vuotta. Sitten muuan myöhempi kuningas rakennutti uuden ja vuonna 612 eaa. Ninive ryöstettiin ja palatsi paloi. Palosta selvisi perustukset ja savitiiliseinät. Palatsin jäänteet löydettiin vuonna 1850.
Rolf Løvland

Rolf Løvland ja hänen Secret Garden -yhtyetoverinsa Fionnuala Sherry vuonna 2008.
Rolf Løvland (s. 19. maaliskuuta 1955 Kristiansand) on norjalainen säveltäjä. Hän tuli tunnetuksi osana Secret Garden -duoa, jossa toimi pianistina ja säveltäjänä. Osana yhtyettä hän voitti vuoden 1995 Eurovision laulukilpailun kappaleella ”Nocturne”. Løvland oli myös vuoden 1985 euroviisujen voittokappaleen ”La det swinge” säveltäjä, sekä sävelsi Norjan euroviisukappaleet vuosina 1987 ja 1994. Løvland toimi myös Norjan kapellimestarina euroviisuissa vuosina 1992 ja 1993. Vuonna 2006 hän sävelsi musiikin televisio-elokuvaan Mermaid Chair.
Sanhedrin (Talmud)

Sanhedrin (סנהדרין) on yksi Nezikinin kymmenestä kirjasta. Nezikin käsittelee siviili- ja rikosoikeutta, ja sen osa Sanhedrin keskittyy rikoslakiin ja rangaistuksiin. Kirjassa on yksitoista lukua.
Aiheesta muualla

Sanhedrin-kirja virtuaalikirjastossa
Sanguié

| Sanguié |
| --- | --- |
 Provinssin sijainti Burkina Fasossa
Valtio:  Burkina Faso
Hallintoalue:  Centre-Ouest
Departementteja:  10
Hallinto:  
 – hallinnollinen keskus:  Réo
Pinta-ala:  5 178 km²
Väkiluku (2016):  379 700
Sanguié on yksi Burkina Fason provinsseista. Sen pääkaupunki on Réo. Provinssi sijaitsee Burkina Fason keskiosissa Centre-Ouestin alueella.
Vuonna 2016 provinssissa arvioidaan olevan 379 700 asukasta.
Aiheesta muualla

Kuvia tai muita tiedostoja aiheesta Sanguié Wikimedia Commonsissa
Burkina Fason provinssit
Balé
Bam
Banwa
Bazèga
Bougouriba
Boulgou
Boulkiemdé
Comoé
Ganzourgou
Gnagna
Gourma
Houet
Ioba
Kadiogo
Kénédougou
Komondjari
Kompienga
Kossi
Koulpélogo
Kouritenga
Kourwéogo
Léraba
Loroum
Mouhoun
Nahouri
Namentenga
Nayala
Noumbiel
Oubritenga
Oudalan
Passoré
Poni
Sanguié
Sanmatenga
Séno
Sissili
Soum
Sourou
Tapoa
Tuy
Yagha
Yatenga
Ziro
Zondoma
Zoundwéogo